"Passion of the Christ" mees omstrede film - BibleForums Christian Message Board
Ferdi, ek hoop nie ek Hi-Jack die draad nie....... maar meer oor Ex 20:4..... die rede hoekom ons nie afbeelding mag maak nie eut.4:12En die HERE het met julle uit die vuur gespreek; julle het 'n stem van woorde gehoor, maar geen verskyning gesien nie--net 'n stem was daar.
Die rede hoekom ons nie afbeeldinge mag maak nie is sodat ons dit nie sal aanbid nie
Selfde rede is ook sodat ons nie van Sy Naam 'n afbeelding kan maak nie
Poison in the Passion
Ek het 'n video: "The Poison in the Passion" wat die onbybelse misleiding in die fliek uitwys. Lees meer oor die hele sak (vrot) patats hier en ook hier (dis in Ingils, maar die fliek mos ook). Beleggers verloor R23 m. – man 15 jaar tronk toe | Netwerk24
Beleggers verloor R23 m. – man 15 jaar tronk toe
Deur Lynn Williams 09 Oktober 2019 16:04
David Wilmot (47) van Port Elizabeth, wat honderde beleggers met ’n buitelandsevaluta-skema saam uit meer as R23 miljoen bedrieg het, is tot tronkstraf van 15 jaar gevonnis.
Regter Johannes Claassen het Wilmot op 165 aanklagte van onder meer bedrog en die oortreding van verskeie finansiële wette in die handelshof in Port Elizabeth gevonnis.
Wilmot het beleggers (onder andere mense wat in dieselfde kerk as hy was, familielede, vriende en kennisse) belowe dat hy deur middel van sy maatskappy Novashore hul geld in buitelandse valuta gaan belê.
Dit het aan die lig gekom dat Wilmot net sowat R2,5 miljoen belê het. Die res van die geld is vir sy eie gewin gebruik, hoofsaaklik om sy luukse lewenstyl te befonds.
Nie een van Wilmot se handelsrekeninge het ’n profyt getoon nie, maar hy het aan beleggers voorgegee dat hy reeds reuseprofyt vir sy kliënte ingeryg het.
Nicolette Martin het ter verswaring van vonnis getuig sy en haar man het R1 miljoen by hom belê en dit verloor.
Hulle het besluit om te belê omdat hulle van voorneme was om van Australië na Suid-Afrika te immigreer.
Een van hul kinders is outisties en die egpaar wou hom by ’n skool in Suid-Afrika kry wat in sy behoeftes kon voorsien.
David Wilmot buite die hofsaal. Foto: Lulama Zenzile
Martin is ’n Suid-Afrikaner en haar man ’n Australiër.
Volgens Martin sou haar man ook die beleggingsgeld gebruik om ’n besigheid in Suid-Afrika te begin.
“Ons het nie geld gehad wat rondlê nie. Ons het ons huis in Suid-Afrika verkoop om (by Wilmot) te kon belê.
“Die verlies het ’n uiters negatiewe uitwerking op my gesin gehad. My man werk die afgelope tien jaar al in Australië om in ons finansiële behoeftes te voorsien. As buitelander kan hy nie hier werk nie.
“Hy word van die kans ontneem om sy kinders te sien grootword. Dit is uiters stresvol vir my as ma en vrou.”
Cherise Milne en haar man het R2,5 miljoen verloor. Dit het onder meer die geld in hul kinders se spaarrekeninge en hul pensioengeld en polisse ingesluit.
Milne het in trane uitgebars toe sy vertel dat haar man nou twee keer so hard moet werk om die verlies te probeer inhaal.
Tjaart van Zyl, staatsaanklaer, sê die gevoellose manier waarop Wilmot beleggers genader het om sy misdade te pleeg, dien as verswarende omstandighede.
Hy sê Wilmot het baie tyd gehad om oor sy dade te besin en daarmee op te hou, maar hy het nie.
Volgens Van Zyl het Wilmot die vertrouensposisie tussen hom en sy beleggers misbruik. Die miljoene wat hy verkwansel het, sal nooit verhaal kan word nie.
Wilmot se regsverteenwoordiger, Anlen Murray, het aan die hof gesê dat haar kliënt nie in ’n posisie is om die beleggers terug te betaal nie.
Meer oor: David Wilmot | Beleggersbedrog | Buitelandse Valuta